Tervetuloa Armon kalliolle! Minun nimeni on Petri Välimäki.
Apostolien tekoja käsittelevässä laajassa kokonaisuudessamme -
olemme tulleet jo 28:nteen jaksoon.
Olemme nähneet, miten Jeesuksen kuoleman, ylösnousemuksen -
ja taivaaseen astumisen jälkeen Jumala vuodatti Pyhän Hengen, -
ja syntyi uuden liiton Jumalan seurakunta.
Heti apostolit, evankelistat ja muut Jumalan Sanan palvelijat -
lähtivät Pyhän Hengen voimassa -
julistamaan sanomaa valtavasta armosta -
Jeesuksen ristin ja ylösnousemuksen tähden.
Kaikkein suurin lahja, syntien anteeksisaaminen -
ja täysi armo Jeesuksessa, iankaikkinen elämä, -
oli nyt kaikkien saatavilla.
Jumala itse vahvisti armonsa Sanan.
Lukuisat sydämet avautuivat, -
ja ihmisiä tuli uskoon sekä syntyi seurakuntia, -
jotka jälleen veivät sanomaa eteenpäin.
Näin tapahtui moninkertaistuminen.
Keskellä ihanaa herätystä oli toki myös rajua vastustusta, -
mutta se ei jumalanpalvelijoita pysäyttänyt.
Tällä kertaa tutkimme tilannetta, -
jolloin apostoli Paavali Tessalonikan, Berean ja Ateenan jälkeen -
siirtyi Korinttiin. Sielläkö hän kohtaa Jumalan avun -
jalon avioparin kautta?
Luemme Apostolien tekojen 18. luvun alusta: -
Näemme, miten Jumalan johdatus ilmenee hyvin erilaisilla tavoilla, -
usein aivan luonnollisten ihmisten kautta.
Tässä näemme sydämeltään alttiita ihmisiä: Akylas ja Priskilla.
He ovat myös erittäin hieno esimerkki avioparista, -
joka tekee Jumalan valtakunnan työtä yhteisestä sydämen tahdosta.
Miten ihana siunaus se on, kun aviopari löytää yhdessä -
keskinäisen yhteyden ja rakkauden. On yhteinen perhe ja koti, -
paljon heitä yhdistäviä asioita. Siinä on aivan erityinen voima, -
kun aviopari yhdessä on myös Jumalan valtakunnan työssä.
Yksi hyvä esimerkki tästä ovat Akylas ja Priskilla.
Aina Raamatun puhuessa heistä hei- dät mainitaan yhdessä palvelemassa.
Tässä kohdin he olivat iso apu apostoli Paavalille, -
mutta tulivat varmasti myös itse samalla siunatuiksi.
Toinen hieno, hyvin käytännöllinen johdatus liittyi -
Paavalin ja heidän yhteiseen ammattiinsa, teltantekemiseen.
Tuo sana tarkoitti myös nahan käsittelijää.
He siis leikkasivat ja kutoivat -
vuohen karvoista kankaita teltoiksi.
Niitä tarvittiin laajasti.
Näin apostoli Paavali pystyi matkustamaan mihin vain, -
sillä hän kykeni tekemään tätä ammattia ihan missä vain.
Tällä kertaa oli vielä tämä ilo, -
että he saivat yhdessä kaikki palvella ja toteuttaa tätä ammattia, -
Akylas, Priskilla ja Paavali.
Miten monet ovatkaan ne jumalanpalvelijat, -
joille Jumala on antanut hyvän ammatin, -
joka samalla on palvellut heidän varsinaista sydämen kutsumustaan -
Jumalan valtakunnan palvelussa.
Ystävä, onko sinulla hyvä Jumalan antama ammatti, -
joka mahdollistaa oman palvelemisesi, -
kun toimeentulo ym. järjestyy sitä kautta?
Kenties sitä kautta saat mahdollisuuksia palvella sitä, -
minkä sydämessäsi koet kaikkein tärkeimmäksi.
Älä ollenkaan vähättele Jumalalta saamasi ammattia.
Olet ehkä kouluttautunut siihen ja oppinut toteuttamaan sitä.
Juuri se voi olla Jumalan suuri lahja sinulle, -
joka mahdollistaa myös palvelun Jumalan valtakunnan työssä.
No, on luonnollista, että on erilaisia tilanteita.
Paavalillakin oli teltantekeminen -
Jumalan valtakunnantyön rinnalla. Joskus tämä jatkuu pitkään näin.
Joidenkin kohdalla se on koko elämän näin.
Kun se on näin, kiitä siitä Jumalaa ja iloitse, -
että Hän on sinulle tämän mahdollisuuden valmistanut.
Toisten kohdalla palveluksessa tulee joskus erilaisia vaiheita.
Näin kävi myös Paavalille, kun katsotaan jaetta 5: -
Paavalin kohdalla Jumalan kutsu apostoliksi -
ja palvelemaan tässä kohdassa entistä intensiivisemmin oli näin.
Siinä oli siis erilaisia vaiheita.
Tässä hän oli antautunut kokoaikai- sesti palvelemaan Jumalan Sanaa.
Kukin toimii siis kutsumuksensa ja Jumalan johdatuksen mukaan.
Paavalia vaikuttaa johdattaneen tähän uuteen tilanteeseen -
ja uuteen asetelmaan ennen kaikkea varmasti Jumala itse, -
joka vahvisti hänelle, että nyt on sen aika.
Kuitenkin myös olosuhteet vaikuttavat aina.
Niitäkin on hyvä kuunnella herkällä sydämellä ja rukoillen etsiä -
taidollisuutta ja ymmärrystä siihen miten on kulloinkin hyvä toimia -
ja mikä on todella Jumalan johdatus juuri tässä.
Korinttossa myös kaupungin tilanne varmaan edellytti juuri tätä.
Nimittäin Korintto oli Akaian maakunnan pääkaupunki.
Se oli tunnettu paitsi suurena kauppakaupunkina -
niin myös laaja-alaisesta siveettömyydestään.
Siellä palveltiin epäjumala Afroditea, jota pidettiin rakkauden jumalattarena.
On arveltu, etteivät edes Sodoma ja Gomorra kyenneet siinä -
Korintton kanssa kilpailemaan. Niin suurta oli siveettömyys -
ja siellä tapahtuva pahuus.
Paavalin se sai ymmärtämään, että sinne todella tarvitaan -
elävä ja voimallinen Jumalan seurakunta.
Tilanne oli kuitenkin myös apostolille raskas.
Niin raskaana jatkuivat monet vastoinkäymiset, -
että jopa vahvaluontoisen apostolin kuvataan kokeneen suurta ahdistusta.
Luemme, mitä hän itse Korinttolais- kirjeessä kirjoitti myöhemmin:
Huomaat tässä tämän hänen oman tunnekokemuksensa.
"Ollessani teidän tykönänne minä olin heikkouden vallassa -
ja pelossa ja suuressa vavistuksessa."
Jumalan valtakunnan palvelijat ovat siis aina kokeneet tunteita -
samalla tavalla kuin muutkin ihmiset niitä kokevat.
Ystävä hyvä, rohkeutta ei ole se, että emme pelkää, -
vaan pikemminkin se, että pelkokaan ei saa meitä lamaantumaan, -
vaan Jumala voi silti antaa meille voiman ja rohkeuden palvella.
Näemme tässä, miten apostolikin koki suurta heikkoutta.
On ihanan lohdullista nähdä yhä uudelleen, -
miten Jumala on aina käyttänyt aitoja inhimillisiä ihmisiä.
Näin tapahtuu läpi Raamatun aina Aabrahamista ja Mooseksesta -
Daavidiin ja apostoleihin saakka - ja tapahtuu tänäkin päivänä.
Toisessa korinttolaisille kirjoittamassaan kirjeessä -
apostoli sanoo tämän näin: "Tämä aarre on meillä saviastioissa, -
että tuo suunnattoman suuri voima ei näyttäisi olevan meistä, -
vaan olisi Jumalan."
Todellakaan ei siis ole kyse siitä, että ihmisen pitää olla niin vahva.
Jos olemme vavistuksessa ja heikkoudessa, niin Jumalan voima on.
Meidän heikkoutemme ei siis estä Jumalaa siunaamasta meitä.
Sinun heikkoutesi ei estä kaikki- valtiaan Jumalan siunausta sinulle.
Jopa näinkin Paavali sen sanoo tilanteessa, -
jossa hän on itse kokenut ankaran pistimen oikein repivän häntä: -
Huomaat tässä siis hyvin vahvasti tämän, -
että Jumalan voima ei suinkaan tarkoita sitä, -
että meidän täytyy olla kauhean vahvoja ja suuria.
Me saamme olla aitoja inhimillisiä ihmisiä.
Kun haluamme kulkea Jumalan johda- tuksessa ja rukoilemme siunausta, -
niin ihan sinun arkuudestasi, epävarmuudestasi -
ja heikkoudestasi huolimatta Kaikkivaltias Jumala sanoo: -
"Minun armossani on sinulle kyllin -
ja voimani tulee täydelliseksi heikkoudessa."
Ole rauhassa, ystävä rakas. Kun rukoilet johdatusta, -
niin tiedä, että Hän voi käyttää sinua juuri sellaisena kuin olet.
Hänen valmistamissaan kohdissa voit palvella hyvin tärkeällä tavalla.
Tätä heikkoutta sai siis apostoli myös hyvin vahvasti kokea.
Kuitenkin Jumala keskellä heikkouttakin -
pystyi ja halusi antaa hänelle selkeän vahvistuksen, -
miten hänen tulee toimia. Tunne oli vaikea, mutta: -
Jumala itse siis antoi sen ratkaisevan lohdutuksen, -
ratkaisevan rohkaisun ja myös ohjauksen, miten tulee toimia.
Niin kävi myös Korintissa, -
että lopulta apostoli Paavali oli siellä kokonaiset 1,5 vuotta.
Sinne todella syntyi hyvin elävä seurakunta, josta mm. kerrotaan, -
että kaikki armolahjat olivat käytössä.
Myöhemmin apostoli kirjoitti sinne kaksi laajaa kirjettä, -
joilla on ollut suuri merkitys -
koko maailmanlaajuiselle Jumalan seurakunnalle.
Niissä on monia hyvin keskeisiä opetuksia kaikille kristityille -
jo tuhansien vuosien ajan.
Saamme siis hyvällä syyllä uskoa, -
että Jumala itse antoi tuossakin heikkouden keskellä -
sekä lohdutuksen, rohkaisun että johdatuksen.
Näin Jumalan hyvä tahto pääsi kaikin tavoin tapahtumaan.
Hän on sama eilen, tänään ja iankaikkisesti.
Sinäkin ehkä haluat pyytää tätä.
Heikkouden tuntemisestasi, ehkä vastustuksista, -
ehkä joskus ylen suurestakin kivusta huolimatta -
Jumala, Jeesus, itse armossaan Pyhässä Hengessä tulee.
Hän on sydämessäsi, johdattaa sinua hyvänä paimenena.
Hän avaa ne tärkeät ovet ja auttaa sinua näkemään sen, -
missä on Jumalan johdatus sinun elämääsi.
Muistathan, että olemme nähneet monia esimerkkejä siitä, -
miten jokainen yksi palveltu ihminen on -
Jumalan silmissä arvokas ja tärkeä.
Varmuudella Jumalalla on siis sinulle mahdollisuuksia myös.
Siinä sinä olet se tärkeä ihminen palvelemaan toista tärkeää ihmistä.
Haluan rukoilla kanssasi yhdessä sitä, -
että Jumala antaa sinun sydämeesi Pyhässä Hengessä -
taivaasta tulevan vahvistuksen/ voiman/johdatuksen, jotta löydät sen.
Samoin kaiken, missä koet syntisyyttä -
tai koet laiminlyöneesi jotain tai tehneesi väärin, -
saat uskoa sen ihan kaiken anteeksi ja lähteä puhtaalta pöydältä.
Yhdy nyt rukoukseen. Ystävä rakas, rukoillaan yhdessä vaikka näin.
Kiitos, rakas taivaallinen Isä, että saamme rukoukseen yhtyvän -
yhdessä kantaa eteesi.
Pyydän Jeesuksen Kristuksen nimessä: -
Jumala, anna taivaasta Pyhä Henkesi ja täytä oikein Pyhällä Hengellä.
Avaa tämän ystävän sydän ja koko olemus vastaanottamaan -
Jumalan ihana siunaus. Jeesus, tule itse Pyhässä Hengessä -
ja ole hänen sydämessään. Vahvista hänessä tahtomista ja tekemistä, -
niin että Jumalan hyvä tahto vahvistuu hänen elämässään.
Hän alkaa itse nähdä, ettei hän väheksy pientenkään alkujen päiviä.
Hän näkee ne kaikki kalliina ja arvokkaina.
Herra, anna täydellisesti kaikki synnit anteeksi.
Hän saa puhtaalta pöydältä armahdet- tuna, vapaana katsoa eteenpäin.
Jeesuksen oman lupauksen mukaan julistan sinulle -
Jeesuksen nimessä ja veressä kaikki syntisi anteeksiannetuiksi.
Herramme Jeesuksen Kristuksen armo, Isän, Jumalan rakkaus -
ja Pyhän Hengen siunaava ja vahvistava osallisuus -
olkoon sinun kanssasi. Aamen.
Ole siunattu!
On suuri lahja, että saamme välittää Jumalan armoa.
Meidät kaikki on kutsuttu siihen.
Kun sinä haluat osallistua, -
voit tukea Armon kalliolla -ohjelmien lähettämistä.
Soittamalla numeroon 0600 10177 -
annat noin 12 euron tuen.
Voit laittaa tukesi myös pankkitilille, -
jonka tilinumeron näet ruudulla.
Kun laitat siihen viitteen, niin tiedämme, -
että haluat tukea Armon kalliolla -ohjelmien lähettämistä. Kiitos!
Kiitos lahjastasi!
Tekstitys: Tuula-Riitta Virrankare